ᱠᱷᱚᱲᱚᱜᱽᱯᱩᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱠᱷᱚᱲᱚᱜᱽᱯᱩᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱯᱟᱪᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱠᱷᱚᱲᱚᱜᱽᱯᱩᱨ ᱨᱮ ᱢᱮᱱᱟᱜ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱦᱩᱵᱽᱞᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ, ᱜᱳᱨᱚᱠᱷᱯᱩᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱟᱨ ᱠᱚᱞᱞᱟᱢ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱛᱟᱭᱚᱢ ᱯᱞᱮᱴᱯᱷᱚᱨᱢ ᱡᱤᱞᱤᱧ ᱨᱮ ᱯᱩᱱᱟᱜ ᱟᱹᱰᱤ ᱡᱤᱞᱤᱧ ᱨᱮᱞᱣᱮ ᱥᱴᱮᱥᱚᱱ ᱦᱚᱸ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ A-1 ᱛᱷᱚᱠ ᱨᱮᱱᱟᱜ ᱥᱴᱮᱥᱚᱱ ᱠᱟᱱᱟ ᱾

ᱱᱟᱜᱟᱢ
ᱠᱷᱚᱲᱚᱜᱽᱯᱩᱨ ᱡᱚᱸᱠᱥᱚᱱ ᱫᱚ ᱑᱘᱙᱘-᱙᱙ ᱨᱮ ᱵᱮᱱᱟᱣ ᱟᱠᱟᱱᱟ ᱾ ᱢᱤᱫ ᱥᱮᱦᱮᱫ ᱫᱚ, ᱵᱮᱝᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱨᱮᱱᱟᱜ ᱠᱷᱚᱲᱚᱜᱽᱯᱩᱨ-ᱠᱚᱴᱚᱠ ᱞᱟᱭᱤᱱ ᱫᱚ ᱑᱘᱙᱙ ᱨᱮ ᱱᱟᱣᱟ ᱥᱮᱨᱢᱟ ᱨᱮ ᱡᱷᱤᱡ ᱞᱮᱱᱟ ᱛᱟᱦᱮᱸᱫ ᱾ ᱮᱴᱟᱜ ᱥᱮᱦᱮᱫ ᱫᱚ, ᱑᱙ ᱮᱯᱨᱤᱞ ᱑᱙᱐᱐ ᱥᱟᱞ ᱨᱮ ᱠᱳᱞᱟᱜᱷᱟᱴ ᱨᱮ ᱨᱩᱯᱱᱟᱨᱟᱭᱚᱱ ᱜᱟᱰᱟ ᱨᱮ ᱯᱚᱞ ᱡᱷᱤᱡ ᱥᱟᱹᱜᱩᱱ ᱠᱟᱛᱮ ᱦᱟᱵᱽᱲᱟ ᱫᱚ ᱠᱷᱚᱲᱚᱜᱽᱯᱩᱨ ᱠᱷᱚᱱ ᱡᱚᱲᱟᱣ ᱮᱱᱟ ᱾ ᱚᱱᱟ ᱥᱮᱨᱢᱟ ᱜᱮ ᱠᱷᱚᱲᱚᱜᱽᱯᱩᱨ ᱦᱚᱸ ᱥᱤᱱᱤ ᱥᱟᱞᱟᱜ ᱡᱟᱲᱟᱣ ᱞᱮᱱᱟ ᱛᱟᱦᱮᱸᱫ ᱾ ᱞᱟᱭᱤᱱ ᱫᱚ ᱑᱘᱙᱘-᱙᱙ ᱥᱟᱞ ᱨᱮ ᱥᱟᱯᱲᱟᱣ ᱞᱮᱱᱟ ᱛᱟᱦᱮᱸᱫ ᱾ ᱠᱷᱚᱲᱚᱜᱽᱯᱩᱨ-ᱢᱤᱫᱽᱱᱟᱯᱩᱨ ᱪᱟᱸᱜᱟ ᱞᱟᱭᱤᱱ ᱫᱚ ᱑᱙᱐᱑ ᱥᱟᱞ ᱨᱮ ᱦᱮᱡ ᱥᱮᱱ ᱞᱟᱹᱜᱤᱫ ᱛᱮ ᱡᱷᱤᱡ ᱞᱮᱱᱟ ᱛᱟᱦᱮᱸᱫ ᱾

ᱤᱱᱯᱷᱨᱟᱥᱴᱨᱟᱠᱪᱮ
ᱜᱳᱨᱟᱠᱷᱯᱩᱨ ᱟᱨ ᱠᱮᱨᱚᱞ ᱨᱮᱱᱟᱜ ᱠᱚᱞᱞᱟᱢ ᱡᱚᱸᱠᱥᱚᱱ ᱛᱟᱭᱚᱢ, ᱠᱷᱚᱲᱚᱜᱽᱯᱩᱨ ᱨᱮ ᱡᱮᱜᱮᱛ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱡᱤᱞᱤᱧ ᱨᱮᱞᱣᱮ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ, ᱡᱤᱞᱤᱧ ᱫᱚ ᱑,᱐᱗᱒.᱕ ᱢᱤᱴᱚᱨ (᱓,᱕᱑᱙ ᱯᱷᱤᱴ) ᱢᱮᱱᱟᱜᱼᱟ ᱾ ᱜᱳᱨᱟᱠᱷᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱨᱤᱢᱚᱰᱮᱞᱤᱝ ᱯᱩᱨᱟᱹᱣ ᱮᱱᱟ ᱟᱨ ᱖ ᱚᱠᱴᱚᱵᱚᱨ ᱒᱐᱑᱓ ᱥᱟᱞ ᱨᱮ ᱱᱟᱣᱟ ᱯᱞᱮᱴᱯᱷᱚᱨᱢ ᱨᱮᱱᱟᱜ ᱡᱷᱤᱡ ᱥᱟᱹᱜᱩᱱ ᱦᱩᱭ ᱮᱱᱟ ᱾ ᱠᱷᱚᱲᱚᱜᱽᱯᱩᱨ ᱫᱚ ᱟᱹᱰᱤ ᱥᱮᱨᱢᱟ ᱫᱷᱟᱹᱨᱤᱡ ᱫᱚ ᱡᱮᱜᱮᱛ ᱨᱮ ᱟᱹᱰᱤ ᱡᱤᱞᱤᱧ ᱯᱞᱮᱴᱯᱷᱚᱨᱢ ᱦᱩᱭᱩᱜ ᱨᱮᱱᱟᱜ ᱮ ᱧᱟᱢ ᱠᱮᱜᱼᱟ ᱾ ᱠᱷᱚᱲᱚᱜᱽᱯᱩᱨ ᱨᱮᱫᱚ ᱮᱥᱤᱭᱟ ᱨᱮᱱᱟᱜ ᱟᱹᱰᱤ ᱡᱤᱞᱤᱧ ᱨᱮᱞᱣᱮ ᱥᱚᱞᱤᱰ ᱤᱥᱴᱮᱴ ᱤᱱᱴᱟᱨᱞᱚᱠᱤᱝ ᱥᱤᱥᱴᱟᱢ ᱦᱚᱸ ᱢᱮᱱᱟᱜᱼᱟ ᱾

ᱧᱮᱞᱡᱚᱝ
ᱦᱟᱣᱲᱟ ᱛᱟᱭᱚᱢ ᱮᱛᱚᱢ-ᱥᱟᱢᱟᱝ ᱨᱮᱞᱣᱮ ᱡᱚᱱ ᱨᱮᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱵᱷᱤᱲ ᱠᱟᱹᱢᱤ ᱟᱠᱟᱱ ᱡᱚᱱᱠᱥᱚᱱ ᱥᱴᱮᱥᱚᱱ ᱠᱟᱱᱟ ᱾ ᱚᱱᱟᱛᱮ ᱱᱚᱶᱟ ᱫᱚ ᱨᱮᱞ ᱨᱮᱭᱟᱜ ᱫᱩᱣᱟᱹᱨ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱕᱐ ᱟᱹᱰᱤ ᱩᱥᱩᱞ ᱨᱮᱞᱣᱮ ᱴᱚᱴᱷᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮᱭᱟ ᱾ ᱱᱚᱣᱟ ᱢᱤᱫ ᱡᱚᱸᱠᱥᱚᱱ ᱠᱟᱱᱟ ᱡᱟᱦᱟᱸ ᱫᱚ ᱦᱟᱣᱲᱟ ᱠᱷᱚᱱ ᱢᱩᱢᱵᱟᱭ, ᱪᱮᱱᱱᱟᱭ, ᱟᱫᱽᱨᱟ/ᱯᱩᱨᱩᱞᱤᱭᱟᱹ ᱟᱨ ᱱᱟᱶᱟ ᱫᱤᱞᱞᱤ ᱛᱮ ᱴᱟᱴᱟᱱᱚᱜᱚᱨ ᱠᱷᱚᱱ ᱦᱚᱸ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱵᱷᱩᱵᱽᱱᱮᱥᱚᱨ ᱠᱷᱚᱱ ᱱᱟᱶᱟ ᱫᱤᱞᱞᱤ ᱦᱚᱸᱭ ᱡᱚᱲᱟᱣ ᱟᱠᱟᱫᱼᱟ ᱾ ᱫᱤᱱᱟᱹᱢ ᱜᱮ ᱒᱗᱕ ᱜᱚᱴᱟᱝ ᱨᱮᱞ ᱜᱟᱹᱰᱤ ᱱᱚᱶᱟ ᱥᱴᱮᱥᱚᱱ ᱠᱷᱚᱱ ᱪᱟᱞᱟᱜ-ᱟ ᱾ ᱯᱟᱥᱮᱡᱚᱨ ᱴᱨᱟᱯᱷᱤᱠ ᱞᱮᱠᱟᱛᱮ ᱱᱚᱶᱟ ᱫᱚ ᱫᱤᱱᱟᱹᱢ ᱦᱤᱞᱚᱜ ᱑᱗᱖ ᱴᱨᱮᱱ ᱠᱚ ᱪᱟᱞᱟᱜᱼᱟ ᱾ ᱚᱱᱟᱛᱮ, ᱠᱷᱚᱲᱚᱜᱽᱯᱩᱨ ᱥᱴᱮᱥᱚᱱ ᱨᱮᱱᱟᱜ ᱡᱚᱲᱟᱣ ᱟᱨ ᱞᱳᱠᱳᱢᱳᱴᱤᱵᱽ ᱠᱚ ᱩᱥᱟᱹᱨᱟ ᱞᱟᱹᱜᱤᱫ ᱛᱮ, ᱮᱛᱚᱢ-ᱥᱟᱢᱟᱝ ᱨᱮᱞᱣᱮ ᱫᱚ ᱠᱷᱚᱲᱚᱜᱽᱯᱩᱨ ᱨᱮᱱᱟᱜ ᱢᱤᱫ ᱮᱞᱴᱟᱨᱴᱮᱱᱴᱤᱵᱽ ᱥᱴᱮᱥᱚᱱ ᱞᱮᱠᱟᱛᱮ ᱦᱤᱡᱽᱞᱤ (ᱟᱭᱤᱤᱴᱤ ᱠᱷᱚᱲᱚᱜᱽᱯᱩᱨ ᱥᱩᱨ) ᱛᱮᱭᱟᱨ ᱨᱮᱱᱟᱜ ᱜᱚᱴᱟ ᱟᱠᱟᱫᱟ ᱾ ᱱᱤᱛᱚᱜ ᱵᱟᱞᱮᱥᱚᱨ ᱠᱷᱚᱱ ᱟᱫᱽᱨᱟ ᱟᱨ ᱴᱟᱴᱟᱱᱚᱜᱚᱨ ᱥᱮᱱᱚᱜ ᱠᱟᱱ ᱡᱚᱛᱚ ᱱᱟᱣᱟ ᱨᱮᱞ ᱠᱚᱫᱚ ᱦᱤᱡᱽᱞᱤ ᱨᱮᱜᱮ ᱛᱟᱦᱮᱸᱱᱟ ᱟᱨ ᱠᱷᱚᱲᱚᱜᱽᱯᱩᱨ ᱵᱷᱤᱛᱨᱤ ᱠᱷᱚᱱ ᱪᱟᱞᱟᱜ ᱠᱟᱱᱟ ᱾ ᱠᱷᱚᱲᱚᱜᱽᱯᱩᱨ ᱟᱨ ᱦᱤᱜᱽᱞᱤ ᱛᱟᱞᱟ ᱨᱮ ᱯᱟᱥᱮᱱᱡᱚᱨ ᱠᱚᱣᱟᱜ ᱥᱮᱵᱟ ᱵᱟᱹᱲᱛᱤ ᱞᱟᱹᱜᱤᱫ ᱛᱮ ᱱᱚᱣᱟ ᱵᱟᱨᱭᱟ ᱥᱴᱮᱥᱚᱱ ᱛᱟᱞᱟ ᱨᱮ ᱱᱟᱣᱟ ᱤᱢᱭᱩ ᱥᱮᱵᱟ ᱮᱦᱚᱵ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 ᱠᱷᱚᱲᱚᱜᱽᱯᱩᱨ ᱨᱮᱞᱣᱮ ᱠᱷᱚᱸᱰ
 Indian Institute of Technology, Kharagpur
 Kharagpur Municipality 


ᱛᱷᱚᱠ:ᱯᱟᱪᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ
ᱛᱷᱚᱠ:ᱠᱷᱚᱲᱚᱜᱽᱯᱩᱨ ᱨᱮᱞᱣᱮ ᱦᱟᱹᱴᱤᱧ